Агенцијата за заштита на правото на слободен пристап до информациите од јавен карактер, врз основа на член 109 став 9 од Законот за општата управна постапка (“Службен весник на Република Македонија“ бр. 124/2015), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр. 101/2019), и  согласно Упатството за спроведување на Законот за слободен пристап до информации од јавен карактер („Службен весник на Република Северна  Македонија“ бр.60/20), постапувајќи по Жалбата изјавена од Заедница на сопственици на станови на ул. Македонија, преку претседател Зорица Димовска, поднесена против Општина Центар, по предметот Барање за пристап до информации од јавен карактер, на ден 11.06.2026 година, го донесе следното 

Р Е Ш Е Н И Е

1. Жалбата изјавена од Заедница на сопственици на станови на ул. Македонија, преку претседател Зорица Димовска, поднесена против Општина Центар, заведена во Агенцијата под бр.08-165 на 01.06.2026 година, по предметот Барање за пристап до информации од јавен карактер, СЕ УВАЖУВА.
2. Предметот се враќа на повторно постапување пред првостепениот орган.
3. Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.

О Б Р А З Л О Ж Е Н И Е

Заедница на сопственици на станови на ул. Македонија, како што е наведено во Жалбата на 15.05.2026 година поднело Барање за пристап до информации од јавен карактер до Општина Центар, заведено во Општината под бр.34-494, со кое побарало  да му се достави фотокопија од  следната информација:
„1. Записник кога инспекторот извршил контролен инспекциски надзор на ден 21.03.2025 г. и изготвил контролен Записник за констатација ИП1 број 34-35-3/494/24 од 24.03.2025 година.
2. Записник кога инспекторот извршил вонреден инспекциски надзор на ден 06.02.2025 г. со кој утврдил претходна состојба а на 07.02.2025 г. составил Записник ИП1 број 34-35-3/494/24, под ист број како другиот...“
Имателот на информации на 19.05.2026 година до Барателот на информации му доставил Известување ИП1 број 34-35-3/494/24 од 19.05.2026 година, со кој го известува Барателот дека: „До Овластениот градежен инспектор на Општина Центар доставено е барање да Ви бидат доставени записници за констатација кои содржат лични податоци. Поради заштита на личните податоци, а и поради фактот дека не сте странка во инспекциската постапка бараните записници не може да Ви бидат доставени“.
Незадоволен од Известувањето, Барателот на информации во законски предвидениот рок, по што Барателот на информации достави Жалба до Агенцијата, заведена под бр.08-165 на 01.06.2026 година, во кој е наведено: „...Оспореното Известие е незаконито, нецелосно и донесено со суштински повреди на правилата на постапката...“.
Агенцијата, преку е-маил заведен под бр.08-165 од 01.06.2026 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.
Имателот на информации на 04.06.2026 година до Агенцијата преку електронска пошта достави Известување по жалба бр.11-3426/3 од 04.04.2026 година во кое е наведено: „...Ве известуваме дека Барањето бр.34-494 од 15.05.2026 година, кое го доставил барателот не било проследено како Барање за слободен пристап до информации од јавен карактер, туку како Барање упратено директно до Секторот за инспекциски работи, на кое што барање е доставен одговор од надлежниот сектор. Со оглед на тоа ...не било изготвено Решение согласно одредбите на Законот за слободен пристап до информации од јавен карактер.“
Агенцијата за заштита на правото на слободен пристап до информациите од јавен карактер, постапувајќи согласно одредбите од Законот за слободен пристап до информации од јавен карактер, ја разгледа Жалбата  изјавена од Барателот на информацијата, истата ЈА УВАЖИ и предметот го врати на повторно постапување пред првостепениот орган, поради следното:
По разгледувањето на Жалбата и другите списи во врска со предметот, Агенцијата утврди дека Имателот на информации не ги испочитувал одредбите од Законот за слободен пристап до информации од јавен карактер, со тоа што на место да му одговори на Барателот со одговор, бил должен да донесе Решение.
Агенцијата му укажува на Имателот на информации дека бил должен да постапи согласно член 20 од Законот за слободен пристап до информации до јавен карактер.
При повторното постапување по Барањето за пристап до информации од јавен карактер, Имателот на информации е должен да постапи во согласност со членот 20 став 1 од Законот за слободен пристап до информации од јавен карактер („Службен весник на Република Северна Македонија“ бр. 101/2019) кој гласи: „Ако имателот на информации позитивно одговори на барањето или ако барањето делумно или целосно го одбие за тоа ќе донесе Решение“, кое ги содржи сите содржани елементи наведени во член 88 од Законот за општата управна постапка.
Согласно член 3 став 1 алинеја 2 од Законот за слободен пристап до информации од јавен карактер е утврдено дека: „информација од јавен карактер е информација во која било форма што ја создал или со која располага имателот на информацијата согласно со неговите надлежности“ и согласно член 10 став 1 алинеја 1, 22 од истиот Закон, е должен да ја информира јавноста со објавување на податоци од негова надлежност, и други информации кои произлегуваат од надлежноста и работата на имателот на информацијата. 
Што се однесува до наводите на Известувањето на Имателот на информации ИП1 број 34-35-3/494/24 од 19.05.2026 година, со кој го известува Барателот дека: „До Овластениот градежен инспектор на Општина Центар доставено е барање да Ви бидат доставени записници за констатација кои содржат лични податоци. Поради заштита на личните податоци, а и поради фактот дека не сте странка во инспекциската постапка бараните записници не може да Ви бидат доставени“, Агенцијата му укажува на Имателот на информации дека е должен да го има во предвид члренот 6 став 4 од Законот за слободен пристап до информации од јавен карактер.
[bookmark: _Hlk197339563]Имено, Агенцијата му укажува на Имателот на информации дека е должен да има предвид дека исклучоците не се апсолутни, на што укажува и одредбата од член 6 став 3 од Законот за слободен пристап до информации од јавен карактер, според која: „По исклучок од ставот 1 на овој член имателите на информации ќе одобрат пристап до информација, по задолжително спроведениот Тест на штетност, со кој ќе се утврди дека со објавувањето на таквата информација последиците врз интересот што се заштитува се помали од јавниот интерес утврден со закон што би се постигнал со објавувањето на информацијата“. Исто така, согласно одредбата од став (4) од горенаведениот член, ако документот или негов дел содржи информации од ставот (1) на овој член, што можат да се одвојат од документот без притоа да се загрози неговата безбедност, имателот на информации ги одвојува тие информации од документот и го известува барателот за содржината на останатиот дел од документот.

Поради наведеното, Имателот на информации е должен одново да го разгледа Барањето, да постапи согласно одредбите од Законот за слободен пристап до информации од јавен карактер и со соодветно решение да му одговори на Барањето на Барателот, на начин и во форма наведени во Барањето.  
Поради погоре наведеното, Агенцијата за заштита на правото за слободен пристап до информации од јавен карактер одлучи како во диспозитивот на ова Решение. 
Ова Решение е конечно во управната постапка и против него нема место за жалба.

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.

       Директор, 
    Петар Гајдов

